title: Δείκτες ερυθροκυτταρικής απόσυρσης σε δείγματα αποθηκευμένα σε ψύχος
title: Red blood cell withdrawal markers in cold stored samples
titleType: AlternativeTitle
Creators: name: Νικολαΐδου, Αικατερίνη
Publisher: name: Πανεπιστήμιο Δυτικής Αττικής
Year: 2023
Subjects: Δείκτες ερυθροκυτταρικής απόσυρσης
Εξωτερίκευση PS
Επίπεδα ενδοκυττάριου Ca2+
Κατεψυγμένες μονάδες ΣΕ

description: Τα ερυθρά αιμοσφαίρια κατά την ex vivo αποθήκευσή τους υφίστανται ένα σύνολο μεταβολών και βλαβών. Το σύνολο αυτό των βιοχημικών, μηχανικών και μεμβρανικών αλλαγών είναι γνωστό ως “αποθηκευτική βλάβη”. Εξαιτίας του διαφορετικού περιβάλλοντος και της απουσίας των μηχανισμών εκκαθάρισης παρατηρείται διαταραχή της ομοιόστασης των κυττάρων, γεγονός που σε συνδυασμό με την αδυναμία απομάκρυνσης των κυτταρικών αποβλήτων οδηγεί σε επιτάχυνση της διαδικασίας της γήρανσης. Για το λόγο αυτό τα ερυθροκύτταρα που αποθηκεύονται παρουσιάζουν έναν πρώιμο φαινότυπο γήρανσης που, μεταξύ άλλων, περιλαμβάνει την εξωτερίκευση της φωσφατιδυλοσερίνης και την αύξηση των επιπέδων του ενδοκυττάριου ασβεστίου και τα καθιστά επιδεικτικότερα σε εκκαθάριση ύστερα από τη μετάγγιση. Σκοπός της συγκεκριμένης εργασίας ήταν η αξιολόγηση των ποιοτικών χαρακτηριστικών μονάδων κατεψυγμένων συμπυκνωμένων ερυθροκυττάρων, μετά την αναζωογόνηση τους, που αποθηκεύτηκαν στους -80οC για διάστημα 4 έως 6 μηνών παρουσία γλυκερόλης. Μετά την επακόλουθη απόψυξη, απογλυκεροποίηση και αποθήκευση στους 4οC για διάστημα 7 ημερών έγινε σύγκριση στην αρχή και στο τέλος της υποθερμικής αποθήκευσης τους, με μονάδες συμπυκνωμένων ερυθροκυττάρων αποθηκευμένων σε CPD-SAGM, που αποτελεί τον συνήθη τρόπο αποθήκευσης. Συγκεκριμένα, πραγματοποιήθηκε γενική εξέταση αίματος και μετρήθηκαν η εξωτερίκευση της φωσφατιδυλοσερίνης και τα επίπεδα του ενδοκυττάριου ασβεστίου σε συνολικά δώδεκα μονάδες συμπυκνωμένων ερυθροκυττάρων, έξι μονάδες κατεψυγμένων συμπυκνωμένων ερυθροκυττάρων και έξι μονάδες συμπυκνωμένων ερυθροκυττάρων αποθηκευμένων σε CPD-SAGM. Τα αποτελέσματα επιβεβαιώνουν τα ήδη υπάρχοντα δεδομένα, δηλαδή εξωτερίκευση φωσφατιδυλοσερίνης και αύξηση της συγκέντρωσης του ενδοκυττάριου ασβεστίου τόσο στις μονάδες κατεψυγμένων συμπυκνωμένων ερυθροκυττάρων όσο και στις μονάδες συμπυκνωμένων ερυθροκυττάρων αποθηκευμένων σε CPD-SAGM. Ειδικότερα, η εξωτερίκευση της φωσφατιδυλοσερίνης ήταν μεγαλύτερη στο τέλος της αποθηκευτικής περιόδου στις κατεψυγμένες μονάδες ενώ στην αρχή της αποθηκευτικής περιόδου τα επίπεδα της εξωτερικευμένης φωσφατιδυλοσερίνης δεν παρουσίαζαν σημαντική διαφορά. Από την άλλη, τα επίπεδα ενδοκυττάριου ασβεστίου σημειώθηκε ότι ήταν χαμηλότερα στην αρχή της αποθηκευτικής περιόδου στις κατεψυγμένες μονάδες χωρίς να παρατηρείται ταυτόχρονα διαφορά στα επίπεδα στο τέλος της αποθηκευτικής περιόδου. Από τα αποτελέσματα προκύπτει πως η αποθήκευση συμπυκνωμένων ερυθροκυττάρων σε βαθιά κατάψυξη με γλυκερόλη αποτελεί μέθοδο πολλά υποσχόμενη καθώς οι ποιοτικές παράμετροι μετά την απόψυξη είναι συγκρίσιμες με αυτές των συμβατικά αποθηκευμένων μονάδων. Περαιτέρω έρευνα σε μεγαλύτερο αριθμό μονάδων αποθήκευσης είναι απαραίτητη, ωστόσο από τα προκαταρκτικά αυτά αποτελέσματα φαίνεται πως η δημιουργία αποθέματος κατεψυγμένων συμπυκνωμένων ερυθροκυττάρων είναι δυνατόν να εφαρμοστεί.